(Vlastný materiál)

Návrh na zmenu prílohy k uzneseniu  vlády SR číslo 183/2002 k návrhu na použitie prostriedkov štátneho rozpočtu získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov na sociálne, humanitné a charitatívne účely v pôsobnosti Ministerstva práce, sociálnych vecí a rodiny SR

	Materiál  „Návrh na zmenu  prílohy k uzneseniu vlády SR číslo 183/2002 k návrhu na použitie prostriedkov štátneho rozpočtu získaných v súlade so zákonom SNR číslo 194/1990 Zb. o lotériách a iných podobných hrách v znení neskorších predpisov na sociálne, humanitné a charitatívne účely v pôsobnosti Ministerstva práce, sociálnych vecí a rodiny SR“ predkladá minister práce, sociálnych vecí a rodiny SR z dôvodu opravy chybne uvedeného začlenenia do ekonomickej klasifikácie výdavkov v prílohe uznesenia vlády SR č. 183/2002 a taktiež zmeny rozdelenia finančných prostriedkov schválených pre Občianske združenie REFUGIUM. 
Navrhovaná zmena  sa dotýka týchto kapitol krajských úradov a zariadení nasledovne: 

Krajský úrad v Bratislave
-	Detský domov Modra – Harmónia

Detskému domovu Modra - Harmónia boli schválené kapitálové výdavky vo výške          1 100 000 Sk,  ktoré sú v prílohe uznesenia začlenené na podpoložke 712 002 ekonomickej klasifikácie. Navrhujeme opraviť podpoložku na 717 002 Rekonštrukcia a modernizácia, čo bude v súlade s textom uvedeným v materiáli „Návrh na použitie prostriedkov štátneho rozpočtu získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov na sociálne, humanitné a charitatívne účely v pôsobnosti Ministerstva práce, sociálnych vecí a rodiny SR – I.časť“, podľa ktorého je účel použitia prostriedkov na rekonštrukciu a vnútorné vybavenie kuchýň. 
Schválený účel použitia finančných prostriedkov sa nezmení, dôjde len k oprave ekonomickej klasifikácie výdavkov v prílohe k uzneseniu vlády SR č. 183/2002.

Krajský úrad v Žiline
-	Zariadenie chráneného bývania Lúč, Žilina

	V uznesení vlády SR č. 183/2002 navrhujeme opraviť zatriedenie  bežných výdavkov v ekonomickej klasifikácii (podpoložka 635 320) v sume 154 000 Sk pre Zariadenie chráneného bývania Lúč, Žilina. Táto podpoložka  neexistuje v súčasne platnej rozpočtovej klasifikácii a jej uvedenie v uznesení vlády SR č. 183/2002 bolo spôsobené tlačovou chybou. 
	V materiáli „Návrh na použitie prostriedkov štátneho rozpočtu získaných v súlade so zákonom SNR č. 194/1990 Zb. o lotériách a iných podobných hrách v znení neskorších predpisov na sociálne, humanitné a charitatívne účely v pôsobnosti Ministerstva práce, sociálnych vecí a rodiny SR – I. časť“, boli finančné prostriedky schválené v celkovej sume 244 000 Sk (bežné výdavky v sume 154 000 Sk a kapitálové výdavky v sume 90 000 Sk) na vybavenie študijnej a terapeutickej miestnosti. 
Cieľom projektu je zriadenie multifunkčnej miestnosti pre školopovinné deti, pričom je nevyhnutné vykonať údržbu priestorov, kde bude táto miestnosť zriadená. Navrhujeme, aby Zariadenie chráneného bývania Lúč, Žilina použilo bežné výdavky na rutinnú a štandardnú údržbu v sume 154 000 Sk v súlade s projektom (podpoložka 635 021  Rutinná a štandardná údržba zariadení sociálnych služieb).
	Kapitálové výdavky schválené uznesením vlády SR číslo 183/2002 vo výške 90 tis. Sk na nákup výpočtovej techniky (položka 713 Nákup kancelárskych strojov, prístrojov a zariadení, podpoložka 713 002 Výpočtová technika) sa nemenia.

Predmetným uznesením vlády SR boli schválené bežné výdavky vo výške                    1 000 000 Sk  pre OZ Refugium Trenčín na vnútorné vybavenie a prevádzkové náklady zariadenia opatrovateľskej služby. OZ Refugium Trenčín informovalo Ministerstvo práce, sociálnych vecí a rodiny SR, že plánovaná rekonštrukcia objektu, ktorá bola nevyhnutná, aby sa finančné prostriedky z rozpočtu MPSVR SR využili na pôvodne schválený účel t.j. vnútorné vybavenie a prevádzkové náklady, sa neuskutočnila. Z toho dôvodu navrhujeme zmeniť účel použitia z bežných výdavkov (položka 642 Bežné transfery jednotlivcom a neziskovým právnickým osobám, podpoložka  642 003 Neziskovým organizáciám, ktoré poskytujú prevažne sociálne služby) na kapitálové výdavky – rekonštrukcia objektu (položka 722 Kapitálové transfery jednotlivcom a neziskovým právnickým osobám,  podpoložka 722 001 Občianskym združeniam a nadáciám) a zároveň znížiť schválenú sumu na 500 000 Sk.
Uvoľnené zdroje vo výške  500 000 Sk navrhujeme použiť pre  OZ CHRABYD, Banská Bystrica, ktorého cieľom je integrácia hendikepovaných občanov do siete zariadení malého komunitného chráneného bývania s možnosťou ich zapojenia do pracovného pomeru.
OZ CHRABYD realizujú projekt Obnova budovy komunitného chráneného bývania Betonika Vígľaš-Pstruša. Plánuje vytvoriť 1-2 posteľové izby a ostatné nevyhnutné zariadenia v chránenom bývaní Betonika pre 10 postihnutých občanov. OZ CHRABYD si refunduje časť finančných nákladov zo svojich prostriedkov, no napriek tomu nemajú dostatok zdrojov na jeho realizáciu.
Finančné prostriedky vo výške 500 000 Sk zo štátneho rozpočtu navrhujeme použiť na rekonštrukciu objektu (položka 722 Kapitálové transfery jednotlivcom a neziskovým právnickým osobám,  podpoložka 722 001 Občianskym združeniam a nadáciám ).